**Ministru kabineta rīkojuma projekta “Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts paredz no valsts budžeta programmas 02.00.00 “Līdzekļi neparedzētiem gadījumiem” piešķirt Satiksmes ministrijai 31 360.00 *euro*, lai kompensētu mobilo operatoru izdevumus, kas radušies sakarā ar ārkārtējās situācijas rezultātā noteiktajiem drošības pasākumiem, nosūtot personai (viesabonentam, kurš ir reģistrējies Latvijas mobilo sakaru operatora tīklā, un Latvijas mobilo sakaru operatora balss pakalpojuma galalietotājam, kurš ir reģistrējies sava operatora tīklā pēc viesabonēšanas) automātisko paziņojumu (turpmāk – SMS paziņojums) laika periodā no 2020.gada 28.septembra līdz 2020.gada 31.decembrim.  Rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Covid-19 infekcijas izplatības seku pārvarēšanas likuma 24., 25. pants.  Covid-19 infekcijas izplatības pārvaldības likuma 34.pants.  Ministru kabineta 2020. gada 22. septembra sēdes protokollēmuma (Prot. Nr. 55., 37.§) 5.punkts.  Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš infekcijas Covid-19 izplatīšanās sākuma Latvija ir centusies būt elastīga un pieņemt konstruktīvus lēmumus Covid-19 infekcijas ierobežošanai, īstenojot vadības pieņemto stratēģiju [[1]](#footnote-2) un veicot izmaiņas normatīvajos aktos, kas reglamentē Covid-19 infekcijas izplatības pārvaldību[[2]](#footnote-3) un epidemioloģiskās drošības pasākumus Covid-19 infekcijas izplatības ierobežošanai[[3]](#footnote-4), savlaicīgi veicot prognozes par iespējamo infekcijas Covid-19 izplatīšanās otro vilni rudenī un tās ierobežošanas iespējām.  Izvērtējot Covid-19 infekcijas izplatības datus un tendences, secināms, ka aptuveni 1/3 inficēto personu ir ieceļojuši vai atgriezušies Latvijā no ārvalstīm, kā arī liela daļa uzliesmojumu Latvijā ir saistīti ar ievestiem Covid-19 gadījumiem, tādēļ šim personu segmentam tiek pievērsta īpaša uzmanība. Ņemot vērā, ka 98% sabiedrības izmanto mobilos telefonus, šī galaiekārta ir izmantojama kā ērts un sasniedzams risinājums un ir izmantojama informēšanas nodrošināšanai.  Lai veiktu iebraukušo personu savlaicīgu informēšanu par Latvijā nodrošināmiem pasākumiem, ir veiktas konsultācijas ar elektronisko sakaru komersantiem, kas nodrošina publisko mobilo elektronisko sakaru tīklu (SIA „Latvijas Mobilais Telefons”, SIA „Tele2”, SIA „BITE Latvija”) un mobilo sakaru operatori ir apstiprinājuši gatavību sūtīt personām noteikta satura informāciju īsziņas veidā latviešu, angļu un krievu valodās .[[4]](#footnote-5)  Covid-19 infekcijas izplatības pārvaldības likuma 34.pantā elektronisko sakaru komersantiem, kas nodrošina publisko mobilo elektronisko sakaru tīklu, noteikts pienākums nosūtīt personai (viesabonentam, kurš ir reģistrējies Latvijas mobilo sakaru operatora tīklā, un Latvijas mobilo sakaru operatora balss pakalpojuma galalietotājam, kurš ir reģistrējies sava operatora tīklā pēc viesabonēšanas) SMS paziņojumu.  Saskaņā ar Covid-19 infekcijas izplatības seku pārvarēšanas likuma 24.pantu pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajiem institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem".  COVID krīzes vadības koordinācijas grupas 2020.gada 21.septembra sēdē ir pieņemts lēmums virzīt Ministru kabinetam apstiprināšanai pieprasījumu par mobilajiem operatoriem radušos izdevumu kompensēšanu par SMS paziņojumu nosūtīšanu personai periodā no 2020.gada 28.septembra līdz 2020.gada 31.decembrim, ja tā kā viesabonents ir reģistrējusies attiecīgā Latvijas mobilo sakaru operatora tīklā.  Lai nodrošinātu SMS paziņojumu nosūtīšanai nepieciešamo finansējumu, Satiksmes ministrija sagatavoja informatīvo ziņojumu “Par SMS apziņošanas izmantošanu personu informēšanai par Latvijas noteiktajiem Covid-19 epidemioloģiskās drošības pasākumiem” (turpmāk – Informatīvais ziņojums), kas tika atbalstīts Ministru kabineta 2020.gada 22.septembra sēdē (prot. Nr.55., 37.§). Ar minētā protokollēmuma 5.punktu Satiksmes ministrijai dots uzdevums noteiktā kārtībā sagatavot un ne vēlāk kā līdz 2020.gada 26.novembrim iesniegt izskatīšanai Ministru kabineta rīkojuma projektu par līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” mobilo operatoru izdevumu kompensēšanai par periodu no 2020.gada 28.septembra līdz 2020.gada 31.decembrim.  Uzdevuma izpildei Satiksmes ministrija ir pieprasījusi mobilo sakaru komersantiem informāciju par faktiskajiem un prognozējamiem izdevumiem, kas ir radušies un paredzams, ka radīsies saistībā ar viesabonentu apziņošanu laika posmā no 2020.gada 28.septembra līdz 2020.gada 31.decembrim. Atbilstoši Satiksmes ministrijas pieprasījumam, mobilo sakaru operatori ir snieguši informāciju par SMS paziņojumu izsūtīšanas izdevumu apmēru un tā pamatojumu, daļai no informācijas sadaļām nosakot ierobežotas pieejamības statusu pamatojoties uz Komerclikuma 19.pantu un Komercnoslēpuma aizsardzības likuma 2.pantu un Informācijas atklātības likuma 5.panta otrās daļas 3.punktu.  SIA „Latvijas Mobilais Telefons” ir norādījusi, ka aprēķini ir balstīti uz viesabonentiem faktiski piegādāto SMS īsziņu skaitu, tas ir, tām SMS īsziņām, par kurām SIA „Latvijas Mobilais Telefons” tehniskās signalizācijas kanālā vai Informācijas sistēmā ir saņemts apstiprinājums par SMS īsziņu piegādi laika periodā no 2020.gada 28.septembra līdz 2020.gada 21.oktobrim. SIA „Latvijas Mobilais Telefons” ir norādījusi, ka faktiski piegādāto SMS īsziņu skaits atšķiras no SMS paziņojumu skaita viesabonentiem, jo Veselības ministrijas noteiktais SMS paziņojuma apjoms (zīmju skaits) ir lielāks par vienas SMS īsziņas apjomu, līdz ar to pilna teksta nosūtīšana notiek vairāku SMS īsziņu ietvarā. Veicot pieņēmumus faktiskajiem izdevumiem par laika periodu no 2020.gada 22.oktobra līdz 2020.gada 31.decembrim, SIA „Latvijas Mobilais Telefons” pieņem tieši tādu pašu SMS īsziņu sūtīšanas intensitāti, viesabonentu sadalījumu, paziņojuma apjomu un SMS īsziņas vairumtirdzniecības tarifu, kāds veikts līdzšinējā periodā. Izvērtējot izsūtīto SMS īsziņu skaitu, turpmāk izsūtāmo SMS īsziņu skaits prognozēts 275350, kas pēc SIA „Latvijas Mobilais Telefons” aplēsēm laika periodā no 2020.gada 28.septembra līdz 2020.gada 31.decembrim radīs izdevumus 7467.00 *euro*.  SIA “Tele2” ir norādījusi, ka izmaksu aprēķini tika balstīti uz SIA „Tele2” izdevumiem, kas radušies 22 dienu laikā veicot SMS paziņojumus laika periodā no 2020.gada 28.septembra līdz 2020.gada 19.oktobrim, informējot, ka, lai izsūtītu SMS paziņojumu viesabonentiem angļu valodā, nepieciešams sūtīt divas SMS īsziņas. Minētajā laika periodā viesabonentiem kopā ir piegādātas 103442 SMS īsziņas. SIA „Tele2” plāno, ka laika periodā no 2020.gada 28.septembra līdz 2020.gada 31.decembrim tiks nosūtītas 446681 SMS ziņas. Saskaņā ar SIA “Tele2” aplēsēm izmaksas par COVID-19 SMS paziņojumu izsūtīšanu viesabonentiem laika periodā no 2020.gada 28.septembra līdz 2020.gada 31.decembrim ir 16793.00 *euro*.  SIA “Bite Latvija” ir iesniegusi SMS paziņojumu izsūtīšanas izdevumu aprēķinu par laika periodu no 28.septembra līdz 2020.gada 30.oktrobrim, norādot, ka minētajā laika periodā SMS paziņojumu izsūtīšanas izdevumi ir bijuši 2587.64 *euro* apmērā par 97670 SMS īsziņu izsūtīšanu. Pamatojoties uz līdzšinējo izmaksu apmēru, prognozētie izdevumi par laika periodu no 2020.gada 28.septembra līdz 2020.gada 31.decembrim ir 7100.00 *euro.*  Pēc mobilo sakaru operatoru iesniegtās informācijas, lai kompensētu izdevumus, kas radušies, nosūtot viesabonentiem, kuri ir reģistrējušies Latvijas mobilo sakaru operatoru tīklā SMS paziņojumu laika periodā no 2020.gada 28.septembra līdz 2020.gada 31.decembrim, no valsts budžeta programmas 02.00.00 “Līdzekļi neparedzētiem gadījumiem ir nepieciešams 31 360.00 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mobilo sakaru operatori. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 31 360 | 0 | 0 | 0 | 0 | 0 |
| 2.1. valsts pamatbudžets | 0 | 31 360 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -31 360 | 0 | 0 | 0 | 0 | 0 |
| 3.1. valsts pamatbudžets | 0 | -31 360 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 31 360 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pamatojoties uz Covid-19 infekcijas izplatības seku pārvarēšanas likuma 24.pantu no valsts budžeta programmas 02.00.00 "Līdzekļi neparedzētiem gadījumiem" piešķirams finansējums 31 360.00 *euro,* lai kompensētu mobilo sakaru operatoru izdevumus, kas radušies, nosūtot viesabonentiem, kuri ir reģistrējušies Latvijas mobilo sakaru operatoru tīklā SMS paziņojumu laika periodā no 2020.gada 28.septembra līdz 2020.gada 31.decembrim, tostarp:  1) 7467.00 *euro*- SIA „Latvijas Mobilais telefons”;  2) 16793.00 *euro*- SIA „Tele2”;  3) 7100.00 *euro* - SIA „BITE Latvija”.  Detalizētāka informācija par operatoru aplēsēm jau ir sniegta anotācijas I sadaļas 2.punktā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Līdzekļus 31 360.00 *euro* Satiksmes ministrijai paredzēts piešķirt no valsts budžeta programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza: Valsts sekretāre I. Stepanova

1. Informācija par turpmākajiem iespējamajiem epidemioloģiskās, sabiedrības drošības un veselības aizsardzības attīstības scenārijiem saistībā ar koronavīrusu COVID-19 Latvijā // <https://www.mk.gov.lv/sites/default/files/editor/Deklasificetie_dokumenti/dekl_kvpsinf_300320_lv_covid-19_fi.pdf>

   Informatīvais ziņojums par pamatprincipiem un kritērijiem, kuriem iestājoties, varētu lemt par Covid-19 izplatības ierobežošanai ieviesto pasākumu mazināšanu vai atcelšanu //

   <https://mk.gov.lv/lv/aktualitates/kriteriji-ierobezojumu-pakapeniskai-atcelsanai-informativs-zinojums> [↑](#footnote-ref-2)
2. Covid-19 infekcijas izplatības pārvaldības likums // <https://likumi.lv/ta/id/315278-covid-19-infekcijas-izplatibas-parvaldibas-likums> [↑](#footnote-ref-3)
3. Ministru kabineta 2020.gada 9.jūnija noteikumi Nr.360 “Epidemioloģiskās drošības pasākumi Covid-19 infekcijas izplatības ierobežošanai” // <https://likumi.lv/ta/id/315304> [↑](#footnote-ref-4)
4. Informatīvais ziņojums "Par SMS apziņošanas izmantošanu personu informēšanai par Latvijā noteiktajiem Covid-19 epidemioloģiskās drošības pasākumiem" <http://tap.mk.gov.lv/mk/tap/?pid=40492248> [↑](#footnote-ref-5)